
	Comisia juridică, de disciplină şi imunităţi
     Bucureşti, 07.03.2011
          Nr. 31/1028
	
	Comisia pentru industrii şi servicii
    Bucureşti, 07.03.2011
           Nr. 23/315/2010


        P.L.x669/2010
Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra proiectului de Lege pentru modificarea Ordonanţei de urgenţă a Guvernului nr.195/2002 privind circulaţia pe drumurile publice, trimis comisiilor sesizate în fond cu adresa nr. PL-x 669 din 17 noiembrie 2010 şi înregistrată cu nr. 31/1028 din 18 noiembrie 2010, respectiv nr. 23/315/2010 din 18 noiembrie 2010.
	PREŞEDINTE,

                       Daniel Buda

	PREŞEDINTE,

Iulian Iancu

Comisia juridică, de                                                            Comisia pentru industrii
disciplină şi imunităţi                                                                       şi servicii

Bucureşti, 07.03.2011                                                             Bucureşti, 07.03.2011
      Nr. 31/1028                                                                          Nr.23/3152010

PL-x 669/2010
RAPORT   COMUN

asupra proiectului de Lege pentru modificarea Ordonanţei de urgenţă
a Guvernului nr.195/2002 privind circulaţia pe drumurile publice
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi  şi Comisia pentru industrii şi servicii au fost sesizate, spre dezbatere, în fond, cu proiectul de Lege pentru modificarea Ordonanţei de urgenţă a Guvernului nr.195/2002 privind circulaţia pe drumurile publice, trimis cu adresa nr.PL.x.669 din 17  noiembrie 2010 şi înregistrată cu nr. 31/1028 din 18 noiembrie 2010, respectiv nr. 23/315/2010 din 18 noiembrie 2010.

Senatul, în calitate de primă Cameră sesizată, a adoptat această iniţiativă legislativă în forma inţială, în condiţiile art.75 alin.(2) teza a III-a din Constituţia României, republicată.


Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este  Cameră decizională. 



Proiectul de lege a fost avizat favorabil de Consiliul Legislativ, cu avizul nr.574 din 10.05.2010, cu observaţii şi propuneri.

Guvernul României, cu actul nr.1742 din 06.07.2010, a comunicat că nu susţine adoptarea iniţiativei legislative.



Proiectul de lege a fost avizat negativ de Comisia pentru apărare, ordine publică şi siguranţă naţională şi de Comisia pentru administraţie publică, amenajarea teritoriului şi echilibru ecologic, cu avizele nr.32/332/2010 din 23 noiembrie 2010, respectiv nr.26/1717 din 30 noiembrie 2010.

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.195/2002 privind circulaţia pe drumurile publice, republicată, cu modificările şi completările ulterioare, în sensul prevederii obligaţiei Ministerului Administraţiei şi Internelor de a se îndrepta împotriva agentului constatator pentru recuperarea prejudiciilor constând în cheltuieli de judecată sau despăgubiri, în situaţia în care plângerea contravenţională formulată de contravenient este admisă de instanţa de judecată pentru vicii de formă la întocmirea procesului verbal de constatare a contravenţiilor.

În conformitate cu prevederile art.61 şi 68 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat iniţiativa legislativă mai sus menţionată şi documentele conexe în şedinţa din 8 februarie 2011, iar membrii Comisiei pentru industrii şi servicii în şedinţa din 1 martie 2011. 

La lucrările Comisiei juridice, de disciplină şi imunităţi au participat, din totalul de 26 de membri, un numar de 15 deputaţi, iar la lucrările Comisiei pentru industrii şi servicii au participat, din totalul de 25 de membri, un numar de 24 de deputaţi.

La lucrările Comisiei juridice de disciplină şi imunităţi a participat, în calitate de invitat, din partea Ministerului Administraţiei şi Internelor, domnul Ioan Dascălu – secretar de stat, domnul Lucian Diniţă – director, Direcţia Rutieră şi domnul paul Toma – ofiţer superior specialist.

La lucrările Comisiei pentru industrii şi servicii au participat, în calitate de invitaţi, din partea Ministerului Administraţiei şi Internelor, doamna Irina Alexe – chestor, doamna Nina Badea – ofiţer superior specialist, domnul Paul Toma – ofiţer superior specialist.

În urma dezbaterilor, membrii celor 2 Comisii au hotărât, cu unanimitate de voturi, să propună plenului Camerei Deputaţilor respingerea proiectului de Lege pentru modificarea Ordonanţei de urgenţă a Guvernului nr.195/2002 privind circulaţia pe drumurile publice. 

În raport de obiectul şi conţinutul său, proiectul de lege  face parte din categoria legilor ordinare.

PREŞEDINTE ,                                         PREŞEDINTE,
Daniel Buda                                             Iulian Iancu

	      SECRETAR,

    Gabriel Andronache
	SECRETAR,

Mircea Marin


Consilier parlamentar Ioan Bivolaru                               





        Expert, Roxana David

